OpenLLM-France/wikimedia huggingface dataset:
# Facund

Facund (llatí: Facundus) va ser un bisbe de l'Àfrica Pròpia província de l'Imperi Romà d'Orient. Facund era anomenat Episcopus Hermianensis, i va viure a mitjans del segle vi.
L'any 544 Justinià I va condemnar en un edicte la primera epístola d'Ibes, bisbe d'Edessa, la doctrina de Teodor, bisbe de Mopsuèstia, i alguns escrits de Teodoret, bisbe de Cir, la capital de la Cirrèstica, i va llençar un anatema contra tot aquell que les aprovés. Molts bisbes es van resistir a aquest edicte, ja que consideraven que era contrari a la doctrina del concili de Calcedònia del 451.
Un dels bisbes que es va oposar a l'edicte imperial va ser Facund, que sembla que comptava amb el suport de la majoria de bisbes de la província. L'any 547 va anar a Constantinoble a defensar el seu punt de vista en un concili convocat per tractar l'edicte justinianeu, en l'episodi que es coneix com la Qüestió dels Tres Capítols, en relació amb els tres autors prohibits. A la capital es va trobar amb el papa Vigili, que es va dirigir a Facund i a setanta bisbes més i els va demanar que en set dies posessin per escrit la seva opinió sobre els tria capitula. Facund va posar per escrit una primera versió, no definitiva, de la seva opinió, però finalment el papa va acabar condemnant els tres religiosos seguint l'edicte imperial, tot i que mantenint la vigència dels decrets de Calcedònia. Facund i altres bisbes no hi van estar d'acord.
Més tard, Facund va polir el seu escrit sobre els tria capitula, en una nova versió més organitzada, però també més moderada en els seus arguments. La Qüestió dels Tres Capítols permet comprendre de les dificultats causades pel cesaropapisme de Justinià. L'emperador va condemnar els tres bisbes per monofisites i aquesta sentència va aixecar les protestes de molts bisbes, sobretot a Occident. El Papa Vigili va arribar a Constantinoble, on va ser mantingut en captivitat, fins que finalment va cedir a les pressions imperials i va donar suport a les decisions dels Concili dels Tres Capítols de l'any 553.
Facund va buscar la forma de definir els límits del paper del sobirà. Per a ell, per als dogmes, l'emperador ha de: «dur a terme els cànons de l'Església, no solucionar-los o oposar-s'hi». Descriu un ordre jeràrquic on Déu i l'Església es troben per damunt de l'emperador.
Va escriure també una rèplica a Mocià, contrari al concili de Calcedònia. Aquest dos escrits, titulats Pro defensione trium capitulorum libri XII i Contra Mocianum liber, són justament les dues úniques obres seves que s'han conservat.

## Referències

* 1 2 Smith, William (ed.). «Facundus». A Dictionary of Greek and Roman biography and mythology. [Consulta: 14 setembre 2022].
* ↑ Winterbottom, M. (ed.) «Facundus d'Hermiane: Defense des Trois Chapitres (Livres XI-XII). Contra Mocianus. Epitre de la foi catholique». Journal of theological studies, 58, 2007, pàg. XII, 3, 3.
# Estanque de Pando

Estanque de Pando és un nucli de població de l'Uruguai ubicat al sud del departament de Canelones. Administrativament, és un suburbi septentrional de la ciutat de Pando. Es troba sobre la ruta 75, dos quilòmetres al nord del centre urbà, entre els suburbis de San Bernardo – Viejo Molino i Jardines de Pando.

## Població

Segons les dades del cens de l'any 2004, Estanque de Pando tenia 641 habitants.
| Any | Població |
| 1985 | 296 |
| 1996 | 365 |
| 2004 | 641 |
| 2011 | 770 |
Font: Institut Nacional d'Estadística de l'Uruguai

## Referències

* ↑ «Cens del 2004 del Departament de Canelones» (XLS) (en castellà). INE, 2004. Arxivat de l'original el 2011-07-21. [Consulta: 3 desembre 2011].
* ↑ «Estadístiques 1963–1996 / E» (DOC) (en castellà). Institut Nacional d'Estadística de l'Uruguai, 2004. Arxivat de l'original el 2012-12-29. [Consulta: 3 desembre 2011].

## Enllaços externs

* Mapa de l'INE d'Estanque de Pando (castellà)
# Etelvina Villanueva Saavedra

Etelvina Villanueva y Saavedra (1897–1969) va ser una poetessa i educadora boliviana.
El 1923, María Sánchez Bustamante va organitzar el primer grup feminista de Bolívia, "El Ateneo Femenino", amb els objectius d'assolir la igualtat civil i política, així com afavorir el seu creixement artístic. Les membres signants de la Carta van ser artistes, periodistes, professores i escriptores, entre elles: Leticia Antezana d'Alberti, Elvira Benguria, Fidelia Corral de Sánchez, Marina Lijerón (que més tard es casaria amb Betachini), Julia Reyes Ortiz de Cañedo, Ema Alina Palfray, Emma Pérez de Carvajal, María Josefa Saavedra, Ana Rosa Tornero de Bilbao la Vieja i Ana Rosa Vásquez. Van organitzar el seu propi diari "Eco Femenino" ". Des dels seus inicis.
A la dècada de 1930, va fundar un altre grup feminista important, la "Legión Femenina para la Educación Popular de Amèrica". Aquest grup buscava millorar l'estat de les dones, independentment de la classe social, a l'advocar per canvis en el codi legal. Proporcionaven assistència als pobres i defensaven mares solteres i els seus fills. Podien fer això perquè argumentaven que eren mares "naturals" i que això era una forma de maternitat, però a un nivell més alt i amb un nou terme, "maduresa social". A més d'això, l'organització va permetre que les dones bolivianes ingreséssin als debats feministes internacionals.

## Referències

* ↑ Mamani, Elías Blanco. «VILLANUEVA Y SAAVEDRA, Etelvina». A: Enciclopedia Gesta de Autores de la Literatura Boliviana (en castellà). Plural Editores, 2005, p. 202–203. ISBN 9990563624.
* ↑ «De la prensa femenina y religiosa al periodismo de alta competitividad» (en castellà). La Patria [La Paz, Bolivia], 15-05-2011 [Consulta: 2 juliol 2015].
* ↑ Tétreault, Mary Ann. Women and Revolution in Africa, Asia, and the New World. Univ of South Carolina Press, 1994, p. 324. ISBN 1-57003-016-2.
* ↑ Stephenson, Marcia. Gender and Modernity in Andean Bolivia. University of Texas Press, 1999, p. 27–28. ISBN 0-292-78698-0.
# Evince

Evince és un visor de documents per a l'entorn d'escriptori GNOME. Es poden veure els arxius en format PDF, PostScript i DjVu.
L'objectiu d'Evince era reemplaçar, amb una simple aplicació, els múltiples visors de documents que hi ha a GNOME, com GGV, GPdf, i xpdf. Evince va començar com una reescriptura del codi d'xpdf. En un curt període del temps en va sobrepassar la funcionalitat. Evince continua a ser mantingut i desenvolupat. Està escrit principalment en el llenguatge de programació C, amb una petita part escrita en C++ (el codi per fer la interfície amb Poppler).
Evince es va incloure a GNOME des de la versió 2.12, llançat el 7 de setembre del 2005, sota la llicència GPL.

## Característiques
### Cerca

Té un mecanisme integrat de recerca que desplega el nombre de resultats trobats i ressalta els resultats a la pàgina.

### Pàgines en miniatura

Vistes de pàgines en miniatura permeten una referència ràpida per poder navegar en un document. Les pàgines en miniatura es troben a la part esquerra del visor.

### Indexat de pàgines

Per als documents que suporten índexs, Evince dona l'opció de mostrar l'índex del document que permet moure's ràpidament d'una secció a una altra.

### Selecció

Evince permet la selecció de text en arxius PDF.

### Anotacions

És possible realitzar anotacions en arxius PDF, però no esborrar-les posteriorment.

## Referències

* ↑ Gnome.org. «Evince - Simply a Document Viewer», 01-03-2012. [Consulta: 20 novembre 2015].

## Vegeu també

* Okular: lector de .pdf i altres format de l'entorn d'escriptori KDE

## Enllaços externs

* Evince - Lloc web oficial (anglès)
# Ferriakasakaïta-(Ce)

La ferriakasakaïta-(Ce) és un mineral de la classe dels silicats que pertany al grup de l'al·lanita. Rep el nom per ser l'anàleg de ceri de la ferriakasakaïta-(La).

## Característiques

La ferriakasakaïta-(Ce) és un silicat de fórmula química {CaCe}{Fe$^{3+}$AlMn$^{2+}$}(Si₂O₇)(SiO₄)O(OH). Va ser aprovada com a espècie vàlida per l'Associació Mineralògica Internacional l'any 2018, sent publicada per primera vegada el 2019. Cristal·litza en el sistema monoclínic. La seva duresa a l'escala de Mohs oscil·la entre 5 i 5,5.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu d'Història Natural de la Universitat de Pisa (Itàlia), amb el número de catàleg: 19903.

## Formació i jaciments

Va ser descoberta a la mina del mont Maniglia, a la localitat de Bellino, dins la província de Cuneo (Piemont, Itàlia), on es troba associada a hematites i calcita. També ha estat descrita a la mina Kesebol, situada a la localitat sueca d'Åmål (Västra Götaland). Aquests dos indrets són els únics de tot el planeta on ha estat descrita aquesta espècie mineral.

## Referències

* ↑ «Ferriakasakaite-(Ce)» (en anglès). Mindat. [Consulta: 16 juliol 2021].
# Feizi

* Aquest article tracta sobre tracta de sobre un criador d'animals de la Dinastia Zhou. Vegeu-ne altres significats a «Han Feizi».
Feizi (非子) era un xinès criador i entrenador reial de la Dinastia Zhou. El Rei Xiao de Zhou el va recompensar amb el cognom de Ying (嬴) i un feu a la ciutat de Qin (秦邑, l'actual Tianshui, Gansu), el qual més tard passaria a formar part de Qin, dits governants li veneraren com un avantpassat, conegut com a Qin Ying.
# Eviota indica

Eviota indica és una espècie de peix de la família dels gòbids i de l'ordre dels cipriniformes que es troba a les illes de Reunió, Maurici i Seychelles.

## Referències

* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fricke, R. 1999. Fishes of the Mascarene Islands (Réunion, Mauritius, Rodriguez): an annotated checklist, with descriptions of new species. Koeltz Scientific Books, Koenigstein, Theses Zoologicae, Vol. 31: 759 p.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Lachner, E. A. & Karnella, S. J. 1980. Fishes of the Indo-Pacific genus Eviota with descriptions of eight new species (Teleostei: Gobiidae). Smithsonian Contributions to Zoology Núm. 315: i-iii + 1-127.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Belfort

* Per a altres significats, vegeu «Belfort (desambiguació)».
Belfort és un municipi francès, capital del departament del Territori de Belfort i a la regió de Borgonya - Franc Comtat. L'any 1999 tenia 52.521 habitants.
Situat vora el riu Savoureuse, és un nucli industrial i un nus de comunicacions.
El nucli primitiu fou fundat pels romans dalt d'un turó, al mateix lloc on fou construït a l'edat mitjana un castell de la casa dels Bar, que el 1648 passaria a França. Belfort és cèlebre pels tres setges que hagué de suportar el 1814, el 1815 i finalment el 1870, durant la guerra francoprussiana. Acabada la guerra i pel tractat de Frankfurt, Belfort i els seus voltants va ser l'única part d'Alsàcia que restà francesa.

## Monuments i llocs d'interès

* El Lleó de Belfort, escultura monumental de Frédéric Auguste Bartholdi
* Ciutadella, obra de Vauban
* Església neogòtica de Sant Josep

## Persones il·lustres

* Léon Deubel (1879-1913), poeta
* Jean-Joël Barbier (1920-1994), poeta i pianista
* Bruno Camozzi (1971), pilot de trial
# Malik Harris

Malik Harris (Landsberg am Lech, 27 d'agost del 1997) és un cantant germanoamericà.
Va participar en el concurs Germany 12 Points, la preselecció alemanya pel Festival de la Cançó d'Eurovisió 2022. Va guanyar el vot públic amb 23 punts de marge i va representar Alemanya amb la cançó Rockstars quedant en última posició amb 6 punts en la final del Festival de la Cançó d'Eurovisió 2022, celebrada a ciutat italiana de Torí.

## Referències

* ↑ «It's 'Rockstars' to Turin – Malik Harris wins in Germany!» (en anglès). Eurovision.tv, 04-03-2022. [Consulta: 11 març 2022].
* ↑ «Germany has decided: Malik Harris to Eurovision 2022 with "Rockstars"» (en anglès). Eurovisionworld.com, 04-03-2022. [Consulta: 11 març 2022].
# Messenger

«Messenger» té aquests significats:
* Internet: Un programa informàtic de missatgeria instantània. En particular:
** Els programes de Microsoft:
*** Windows Live Messenger versió 8.0.
*** MSN Messenger de la versió 6 a la 7.5.
*** Windows Messenger versió 5 (per a Windows XP).
** El programa de Yahoo! anomenat Yahoo! Messenger.
** El programa d'America On Line anomenat AOL Instant Messenger.
** El programa lliure anomenat aMSN o Alvaro's Messenger.
* Astronàutica: MESSENGER és una sonda espacial que estudiarà el planeta Mercuri.
# NDR

NDR té els següents significats:
* Norddeutscher Rundfunk, cadena de ràdio i televisió d'Alemanya
* Nivell de Desenvolupament Real, coneixements previs d'un alumne, en pedagogia
* Missatge retornat (del nom en anglès Non-Delivery Report), missatge automàtic de correu electrònic avisant de la no recepció d'un correu anterior
* Network Data Representation, un exemple de capa de presentació en el model de xarxa OSI
* Resistència negativa (del nom en anglès Negative Differential Resistance), component amplificador d'un circuit elèctric
# NDB

NDB té els següents significats:
* Serveis d'intel·ligència suïssos (del nom en alemany Nachrichtendienst des Bundes), serveis de seguretat de Suïssa
* Neue Deutsche Biographie, llibre de referència sobre biografia de personalitats alemanyes
* Balisa no direccional (del nom en anglès Non-Directional Beacon), radiofar per a la radionavegació
* Base de Dades d'Àcids Nucleics (de l'acrònim en anglès de Nucleic Data Base), base de dades sobre els àcids nucleics
# Nàvel

La nàvel és un grup de taronges que es caracteritza pel fet que les seues flors tenen dos fruits, un dins de l'altre, que recorda a un melic. Açò és, de fet, el que li dona nom al grup, ja que navel vol dir melic en anglés.
Una característica important d'aquest tipus de taronja és que les cèl·lules mare de pol·len es desintegren sense donar lloc a la formació de grans de pol·len, i de vegades també degenera el sac embrionari. Com a conseqüència, els fruits són partenocàrpics i no tenen llavor.
La majoria de les taronges d'aquest grup es destinen a consum fresc i una xicoteta part a la indústria. Algunes de les varietats d'aquest grup són: Thompson, Washington navel, navel caracara, navelina, Newhall, Navelate, Navel lane late, Navel Ricalate, Navel Powel.

## Referències

* 1 2 «Amb molta vitamina C: receptes amb taronges». Cuina.cat. [Consulta: 6 març 2016].
* 1 2 «Les varietats de taronges més comunes del mercat». Cuina.cat, 19-10-2018. [Consulta: 5 gener 2019].
* ↑ «Nàvel». Gran Enciclopèdia Catalana. Barcelona: Grup Enciclopèdia Catalana.
# Nàvel lane late

La Nàvel lane late és una varietat de taronja, generada a Austràlia, d'on és una de les principals varietats cultivades. Generada com a mutació de la Navel Washington pels volts del 1950, l'any 1973 es comença a plantar a Califòrnia, i també té superfície a Sud-àfrica i el País Valencià.

## Referències

* ↑ MANUEL, AGUSTI FONFRIA; CARLOS, MESEJO CONEJOS; CARMINA, REIG VALOR. Citricultura 3ª ed.. Ediciones Mundi-Prensa, 2020-06-19, p. 372. ISBN 978-84-8476-758-9.
* ↑ Conditions of Competition of Certain Oranges and Lemons in the Fresh U.S. Market, Inv. 332-469 (en anglès). DIANE Publishing. ISBN 978-1-4578-1896-7.
* ↑ Ladaniya, Milind. Citrus Fruit: Biology, Technology, and Evaluation (en anglès). Academic Press, 2022-08-24. ISBN 978-0-323-99307-4.
* ↑ California Farmer (en anglès). California Farmer Publishing Company, 1987, p. 31.
* ↑ Dixon, Geoffrey R.; Aldous, David E. Horticulture: Plants for People and Places, Volume 1: Production Horticulture (en anglès). Springer, 2014-06-10. ISBN 978-94-017-8578-5.
# Ofrenda a la tormenta

Ofrenda a la tormenta és una pel·lícula de coproducció hispano-alemanya del 2020 dirigida per Fernando González Molina, amb guió de Luiso Berdejo i Dolores Redondo i protagonitzada per Marta Etura, Leonardo Sbaraglia i Paco Tous. És la tercera i última entrega de la Trilogia del Baztan, després d'El guardián invisible i Legado en los huesos.

## Sinopsi

A Pamplona, Amaia Salazar ha d'investigar el cas d'una nena morta i la detenció del seu pare. Segons l'àvia, el pare va intentar fugir amb el cos del bebè mentre pronunciava paraules estranyes sobre una ofrena.
El bebè té marques vermelles a la cara que indiquen que fou assassinat. L’àvia parla d’una criatura màgica: un ésser maligne horrible que immobilitza els que dormen i els impedeix despertar. És l'Inguma, un mal geni de la mitologia basca, qui et treu la vida mentre dorms.
Aquesta investigació portarà Amaia i el seu equip a descobrir algunes irregularitats processals en casos similars ocorreguts fa molts anys a la vall de Baztan, de parla basca, i que revelen un nombre inusualment elevat d’esdeveniments en una àrea tan reduïda.
Mentrestant, l'assassí Berasategui, que el jutge Markina trasllada a una altra presó, és trobat mort a la seva cel·la.

## Repartiment

* Marta Etura - Amaia Salazar
* Leonardo Sbaraglia - jutge Markina
* Paco Tous - doctor San Martín
* Álvaro Cervantes - Berasategui
* Pedro Casablanc - comissari General
* Marta Larralde - Yolanda Berrueta
* Francesc Orella - Fermín Montés
* Ana Wagener - Fina Hidalgo
* Elvira Mínguez - Flora Salazar
* Itziar Aizpuru - tia Engrasi
* Patricia López Arnaiz - Rosaura Salazar
* Carlos Librado «Nene» - Jonan Etxaide
* Imanol Arias - mossèn Sarasola
* Susi Sánchez - Rosario
* Benn Northover - James
* Alicia Sánchez - Elena Ochoa
* Colin McFarlane - Aloisius Dupree
* Alfredo Villa - inspector Clemos
* Eduardo Rosa - subinspector Goñi

## Estrena

Ofrenda a la tormenta fou estrenada el 24 de juliol de 2020 a Netflix.

## Referències

* ↑ «Fernando González Molina wraps The Baztán Trilogy». [Consulta: 24 juliol 2020].
* ↑ 'Ofrenda a la tormenta': Netflix da un digno final a la ambiciosa Trilogía del Baztán, espinof.com, 29 de juliol de 2020
* ↑ Rivera, Alfonso. «Review: Offering to the Storm». Cineuropa, 24-07-2020.
# Navas de Bureba

Navas de Bureba és un municipi de la província de Burgos a la comunitat autònoma de Castella i Lleó. Forma part de la comarca de La Bureba.

## Demografia

Evolució demogràfica :
| 1991 | 1996 | 2001 | 2004 |
| 50 | 54 | 47 | 46 |
# Noëlle Maritz

Noëlle Maritz (Newport Beach, 23 de desembre de 1995) és una defensa de futbol suïssa-americana que juga pel VfL Wolfsburg i la selecció suïssa, amb la qual ha jugat el Mundial 2015 i l'Eurocopa 2017.

## Trajectòria

| Anys | Lliga | Club | P | G | Actualitzat |
| 2011 - 2013 | D1 | FC Zürich | 28 | 01 | |
| 2013 - | D1 | VfL Wolfsburg | 80 | 03 | 11/2018 |
| 2013 - | Suïssa | Suïssa | 68 | 01 | 11/2018 |

## Títols

* 2 Lligues: 2012, 2013
* 2 Copes: 2012, 2013
* 1 Lliga de Campions: 2014
* 3 Lligues: 2014, 2017, 2018
* 4 Copes: 2015, 2016, 2017, 2018

## Referències

* ↑ Perfil a Soccerway
* ↑ Perfil a la web de la SFV
# Nikos Grammatikós

Nikos Grammatikós (Salamina, 1963) és un director de cinema grec. Va estudiar Cinema i Matemàtiques. Del 1984 al 1994 va ser el productor del programa de ràdio "O Kinimatográfos sto Tríto Prógramma" sobre cinema de terror e la ràdio estatal. Ha dirigit pel·lícules i sèries de televisió gregues i actualment imparteix classes a escoles de cinema i de teatre.
Ha estat premiat a Grècia i a l'estranger per les seves pel·lícules com O vasiliás i Oi apóntes.

## Filmografia

* Makhroten (curtmetratge, 1987)
* Epikindyni zoni (curtmetratge, 1988)
* Avax (curtmetratge, 1989)
* Kleisti strofi (1991)
* I Epohi Ton Dolofonon (1993)
* Apóntes (1996)
* Nyhtoluluda (1999)
* O Vasiliás (2002)
* Agrypnia (2005)
* Mideia, kreisson ton emon voulevmaton (2014)

## Referències

* ↑ Nikos Grammatikos al web del Festival de Tessalònica
* ↑ Greek Cinema Volume 5 Directors of Documentaries p. 93
# Neotoma (subgènere)

Neotoma és un subgènere de rosegadors de la família dels cricètids. Les seves espècies, que són 17 de les 19 que formen tot el gènere Neotoma, es diferencien de les altres dues espècies del gènere per tenir la cua nua o amb pocs pèls.

## Taxonomia

* Neotoma albigula
* Neotoma angustapalata
* Neotoma bryanti
* Neotoma chrysomelas
* Neotoma devia
* Neotoma floridana
* Neotoma fuscipes
* Neotoma goldmani
* Neotoma lepida
* Neotoma leucodon
* Neotoma macrotis
* Neotoma magister
* Rata traginera mexicana (Neotoma mexicana)
* Neotoma micropus
* Neotoma nelsoni
* Neotoma palatina
* Neotoma stephensi

## Referències

* ↑ Goldman, Edward A. «REVISION OF THE WOOD RATS OF THE GENUS NEOTOMA» (pdf) (en anglès). North American Fauna. Government Printing Office [Washington], 31, 19-10-1910, pàg. 20-86 [Consulta: 13 juliol 2017].
# Neotis

Neotis és un gènere d'ocells de la família dels otídids (Otididae). Aquests piocs salvatges habiten zones àrides, sabanes i boscos oberts d'Àfrica.

## Taxonomia

Segons la classificació del Congrés Ornitològic Internacional (versió 2.5, 2010) aquest gènere conté quatre espècies:
* Pioc de Denham (Neotis denhami).
* Pioc de Heuglin (Neotis heuglinii).
* Pioc de Ludwig (Neotis ludwigii).
* Pioc de Núbia (Neotis nuba).

## Referències

* ↑ Winkler, David W.; Billerman, Shawn M.; Lovette, Irby J. «Bustards (Otididae), version 1.0» (en anglès). Birds of the World. Cornell Lab of Ornithology, 2020. DOI: 10.2173/bow.otidid1.01species_shared.bow.project_name. ISSN: 2771-3105.
* ↑ IUCN «Neotis denhami» (en anglès). BirdLife International: The IUCN Red List of Threatened Species 2016:, 01-10-2016. DOI: 10.2305/iucn.uk.2016-3.rlts.t22691905a93327715.en.
* ↑ IUCN «Neotis heuglinii» (en anglès). BirdLife International: The IUCN Red List of Threatened Species 2016:, 01-10-2016. DOI: 10.2305/iucn.uk.2016-3.rlts.t22691920a93328934.en.
* ↑ IUCN «Neotis ludwigii» (en anglès). BirdLife International: The IUCN Red List of Threatened Species 2018:, 01-10-2016. DOI: 10.2305/iucn.uk.2016-3.rlts.t22691910a129456278.en.
* ↑ IUCN «Neotis nuba» (en anglès). BirdLife International: The IUCN Red List of Threatened Species 2016, 01-10-2016. DOI: 10.2305/iucn.uk.2016-3.rlts.t22691914a93328585.en.
# Norman Vahtra

Norman Vahtra (Tartu, 23 de novembre de 1996) és un ciclista estonià, professional des del 2017. En el seu palmarès destaca el Campionat d'Estònia en ruta de 2020.

## Palmarès

* 2018
** Campió d'Estònia en contrarellotge sub-23
* 2019
** 1r al Gran Premi de Minsk
** 1r a la Cursa de Solidarność i els Atletes Olímpics i vencedor de 3 etapes
** 1r al Gran Premi Kalmar
** 1r al Copa del Ministeri de Defensa
** 1r al Memorial Henryk Łasak
* 2020
** Campió d'Estònia en ruta
* 2022
** Vencedor d'una etapa a la Volta a Estònia
* 2024
** Campió d'Estònia en ruta
** Vencedor d'una etapa a la Volta a Estònia

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Observatori Socioambiental de Menorca

L'Observatori Socioambiental de Menorca (OBSAM) és un programa permanent de l'Institut Menorquí d’Estudis (IME) al servei de la Reserva de Biosfera de Menorca creat l'any 1999. Actua com una oficina tècnica encarregada de recopilar, analitzar i divulgar informació social i ambiental rellevant per a Menorca. Vol ser també un element de contribució a l’observació del canvi global. Funciona com una xarxa d’entitats i persones interessades en obtenir i millorar indicadors fiables i realistes sobre els diversos temes que formen part de la preocupació a favor de la sostenibilitat, entesa aquesta com l’objectiu de fer possible el benestar humà sense malmetre els recursos naturals.

## Referències

* ↑ «Institut Menorquí d'Estudis». [Consulta: 22 agost 2019].
* ↑ «Consell Insular de Menorca». [Consulta: 22 agost 2019].
* ↑ «L’Observatori Socioambiental de Menorca compleix 10 anys» (en castellà), 31-01-2010. Arxivat de l'original el 2019-08-22. [Consulta: 22 agost 2019].